Montevideo

**Montevideo** Uruguaiko hiriburua eta hiririk handiena da.

1.325.968 biztanle zituen 2004an, 1.668.335 metropoli-barrutia kontuan hartuta (Ciudad de la Costa, Toledo, Progreso eta Juanicó udalerriak barne hartuta, besteak beste), herrialde osoko biztanleen erdia, gutxi gorabehera. Administratiboki Montevideo departamentua osatzen du.

Herrialdeko hegoaldean dago, Plata ibaiaren itsasoratze gunean, itsas mailatik 43 metroko altueran.

Uruguaiko administrazio, merkataritza eta industriagune nagusia da. Itsasportu bikaina da. Hondartza eta eraikuntza ederrak ditu: unibertsitatea, lege-jauregia eta katedrala (1790) aipagarrienak dira. Garrantzi handiko turismogunea da.

## Historia 
1726ko abenduaren 24an, Bruno Mauricio de Zabala durangarrak hiria sortu eta "San Felipe y Santiago de Montevideo" izena eman zion. 1828az geroztik Uruguaiko hiriburua da. Aurretik, 1680tik portugaldarrek hainbat eraikin militar eraikita zeuzkaten.

XIX. mendearen hasieran aldaketak gertatu ziren: 1807 britaniarrek hartu zuten, baina urte berean Buenos Airesetik iritsitako soldaduek kanporatu zituzten. 1814an independentziaren aldekoek eragotzi zituzten espainiarrak, 1816an Portugalek inbaditu zuen berriz ere, baina 1825ean independentistak gailendu ziren berriz ere. 1828an estatuko hiriburu izendatu zuten.

## Demografia 
### Bilakaera demografikoa 
## Klima 

Klima subtropikal hezea du. Negua (ekainetik irailera) gozoa izaten da eta uda (abendutik martxora) beroa eta hezea. Ekaitz anitz egon ohi dira baina zikloirik ez. Elurra erabat ezohikoa da.

## Ekonomia 
Uruguaiko hiriburua izanik Montevideo herrialdeko gune politikoa eta ekonomikoa da. Iparraldean dagoen kaia Hego Amerikako garrantzitsuenetako bat da eta eragin handia du hiriaren ekonomian.

1960an Montevideoko hitzarmena sinatu zen hirian Latinoamerikako merkataritza indartzeko.

## Iruditegia 

Fitxategi:PlazaIndependencia2.jpg|Independentziaren plaza.
Fitxategi:Teatro Solís remodelado.jpg|Solís antzokia.
Fitxategi:Montevideo aerial.jpg|Aireko ikuspegia.
Fitxategi:Fuerte Artigas-Montevideo.jpg|Fuerte Artigasko ikuspegia.

## Euskal Etxeak 
Inguru horretan dago euskal etxeen dentsitate handiena.
200 inguru dira munduan zehar dauden euskal etxeak eta 86 daude Argentinan. Besteak beste, 12 daude Buenos Aires hirian, eta beste 39 euskal etxe Buenos Aires probintzian. Bestalde, hortik gertu daude Uruguaiko 12 euskal etxeak.
[erdian|thumb|500x500px|[Buenos Aires probintzia|Buenos Aires probintzian, Montevideo eta Santiago hirien inguruan dauden euskal etxeak. Inguru horretan dago euskal etxeen dentsitate handiena. Ikus Munduko euskal etxeen mapa interaktiboa (Wikidatako datuekin, 2025)]]

## Montevideoar ezagunak 
* Jose Enrique Rodo (1871-1917), idazlea.
* Petrona Viera (1895-1960), margolaria.
* Juan Carlos Onetti (1909-1994), idazlea.
* Idea Vilariño (1920-2009), idazlea.
* Eduardo Galeano (1940-2015), idazlea.
* Enzo Francescoli (1961), futbolaria.
* Marcelo Sosa (1978), futbolaria.

## Herri eta hiri senidetuak 
Montevideo ondorengo herri eta hiriekin senidetuta dago:
Montevideo Iberoamerikako Hiriburu Hirien Batasunaren (gaztelaniaz: *Unión de Ciudades Capitales Iberoamericanas - UCCI*) (portugesez: *União de Cidades Capitais Ibero-americanas*) partaide da, 1982ko urriaren 12tik, jarraian agertzen diren hiriekin senidetarsun erlazioak hasiz: 

## Erreferentziak 
## Kanpo estekak 
* Hiriko webgune ofiziala